|  |  |
| --- | --- |
|  | PATVIRTINTA Rokiškio rajono savivaldybės tarybos 2022 m. liepos 29 d. sprendimu Nr. TS- |
|  |  |

**LEIDYBOS DALINIO FINANSAVIMO IŠ ROKIŠKIO RAJONO SAVIVALDYBĖS BIUDŽETO LĖŠŲ TVARKOS APRAŠAS**

**I SKYRIUS**

**BENDROSIOS NUOSTATOS**

1. Leidybos dalinio finansavimo iš Rokiškio rajono savivaldybės biudžeto lėšų tvarkos aprašas (toliau – Aprašas) nustato įvairaus formato leidinių leidybos finansavimo Rokiškio rajono savivaldybės (toliau – Savivaldybė) biudžeto lėšomis tvarką: paraiškų pateikimą, jų svarstymą, vertinimą, lėšų skyrimą ir atsiskaitymą už gautas lėšas.

2. Leidybos dalinio finansavimo iš Rokiškio rajono savivaldybės biudžeto lėšų tvarkos tikslas – skatinti Rokiškio rajono kultūrai, turizmui, istorijai vertingų leidinių bei savivaldybės teritorijoje gyvenančių ar gimusių kūrėjų grožinės ir muzikinės literatūros leidybą bei sklaidą.

3. Savivaldybės biudžeto lėšos kultūrinės veiklos sklaidos ir kokybės gerinimo veikloms finansuoti yra numatomos kiekvienais metais Savivaldybės strateginio veiklos plano programoje, finansuojančioje kultūros, sporto, bendruomenės, vaikų ir jaunimo gyvenimo aktyvinimo įgyvendinimo priemones. Lėšas administruoja valstybės ir savivaldybės kultūros politiką įgyvendinantis Savivaldybės administracijos padalinys (toliau – Skyrius).

4. Lėšos paskirstomos Rokiškio rajono savivaldybės administracijos direktoriaus įsakymu šioms veikloms pagal aktualų poreikį, laikantis šių lėšų proporcijų:

4.1. 30 proc. priemonės lėšų – periodiniams informacijos ar kultūros leidiniams, leidžiamiems ne trumpesnį kaip 3 metų laikotarpį ir išlaikantiems vienodą formatą, mokslo straipsniams, leidybos parengiamiesiems darbams bei studijoms, kurių turinys apima tarpinstitucinį ir (ar) Rokiškio rajoną reprezentuojantį informacinį turinį; informacinės spaudos gaminiams (lankstinukams, bukletams, skelbimams ir pan.). Skyriaus siūlymu ar gavus Rokiškio rajono savivaldybės biudžetinė įstaigos prašymą, sprendimą dėl tokio leidinio leidybos finansavimo priima Rokiškio rajono savivaldybės administracijos direktorius (toliau – Administracijos direktorius). Sprendimą įgyvendina Skyrius arba Skyriaus pavedimu – kita Rokiškio rajono savivaldybės biudžetinė įstaiga.

4.2. 70 proc. priemonės lėšų – leidinių parengiamųjų darbų; leidinių parengiamųjų darbų ir spaudos; spaudos darbų projektų (toliau – leidybos projektai) dalinio finansavimo konkursams organizuoti.

5. Vienam leidybos projektui finansuoti iš Savivaldybės biudžeto skiriama lėšų suma negali viršyti 70 procentų viso tais kalendoriniais metais leidinių leidybos konkursui organizuoti numatyto biudžeto.

**II SKYRIUS**

**KONKURSO VYKDYMAS IR LĖŠŲ SKYRIMAS**

6. Pagrindinės Aprašo sąvokos:

6.1. leidinio sudarytojas – fizinis ar juridinis asmuo;

6.2. leidėjas – leidykla ar kita įstaiga, kurios nuostatai leidžia užsiimti leidybine veikla;

6.3. pareiškėjas – leidinio sudarytojas arba leidėjas;

6.4. leidybos projekto vykdytojas – pareiškėjas, dėl kurio paraiškos priimtas teigiamas finansavimo sprendimas, arba jo įgaliotas juridinis asmuo (kai pareiškėjas yra fizinis asmuo), Administracijos direktoriaus įsakyme dėl 4 punkte apibūdintų leidinių leidybos finansavimo nurodytas juridinis asmuo;

6.5. leidinio parengiamieji darbai – veikla, atliekama iki leidinio maketo parengimo spausdinti (kūrimas, vertimas, redagavimas, korektūra, maketavimas, techninė korektūra, dizainas ir kt.);

6.6. leidinys – suredaguotas, turinį ir struktūrines dalis turintis informacinis dokumentas, pateiktas rašto, grafine ar video forma, spausdintas popieriuje ar įrašytas elektroninėje laikmenoje;

 6.7. prioritetas – Rokiškio rajono savivaldybės Kultūros ir turizmo tarybos vieneriems metams suformuluota leidinių tematinė kryptis, kuria vadovaujamasi priimant paraiškas;

 6.8. kriterijus – leidybos finansavimo tvarkoje nustatytas kiekybinis ar kokybinis požymis, kuriuo vadovaujamasi vertinant paraiškas.

 7. Administracijos direktoriaus įsakymu tvirtinamos leidybos konkurso sąlygos, kuriose nurodoma: leidybos prioritetai, finansavimo intensyvumo procentas, paraiškų pateikimo ir priėmimo būdai, paraiškų priėmimo laikotarpis ir būdas, lėšų skyrimo ir sutarčių pasirašymo terminai.

 8. Skelbimas apie paraiškų priėmimo laikotarpį ir nuoroda į kitas sąlygas viešinama Savivaldybės interneto svetainėje ir socialinėse paskyrose.

 9. Paraišką finansuoti leidybos projektą (leidinių parengiamuosius darbus ir (ar) leidybą) gali teikti:

 9.1 Rokiškio rajone gyvenantis ar su Rokiškio rajonu susijęs autorius (fizinis asmuo), paruošęs leidinį, taip pat autorius / autorių kolektyvas, kūrėjas, paruošęs rajonui aktualų kūrinį. Sąsajos su Rokiškio kraštu turi atsispindėti paraiškos prieduose. Kai paraišką teikia fizinis asmuo ar jų grupė, joje nurodomas juridinis asmuo, kuris vykdys (administruos) leidybos projektą.

 9.2. Savivaldybės kultūros įstaigos ir jų filialai bei savivaldybės teritorijoje esančios valstybinės įstaigos, organizacijos, nevyriausybinės organizacijos, viešosios kultūros įstaigos, vykdančios kultūrinę veiklą (numatyta įstatuose, nuostatuose) ir turinčios juridinio asmens teises. Nevyriausybinėms įstaigoms taikomas registracijos Rokiškio rajono nevyriausybinių organizacijų registre reikalavimas.

 10. Vienų kalendorinių metų leidybos projektų dalinio finansavimo konkursas vykdomas du kartus:

 10.1. I konkursas ateinančių metų leidybos projektams finansuoti skelbiamas paskutinį prieš tai einančių metų ketvirtį;

 10.2. II konkursas skelbiamas ne vėliau kaip II ketvirtį, tačiau ne anksčiau kaip pilnai įgyvendinus I konkurso procedūrą iki sutarčių su vykdytojais pasirašymo.

 11. Esant nepaprastosios padėties, karantino ar kitoms sąlygoms, dėl kurių leidybos veikla gali patirti apribojimų, konkurso paskelbimas gali vykti nesilaikant 10.1 ir 10.2 papunkčiuose nurodytų terminų.

 12. I ir II konkursui skiriamų lėšų proporcijas, atsižvelgdamas į aktualias bei prognozuojamas leidybos projektų įgyvendinimo galimybes šalyje ir užsienyje, nustato Administracijos direktorius.

 13. I konkurso vertinimo išvados ir finansavimo sprendimai negali būti perkeliami II konkursui, nei kitų biudžetinių metų leidybos projektų konkursui.

14. Leidybos projekto paraiškos turinys vertinamas pagal einamųjų metų prioritetus ir vertinimo kriterijus. Jei paraiška neatitinka nė vieno einamųjų metų konkursui nustatyto prioriteto, toliau pagal kriterijus ji nevertinama ir atmetama.

15. Paraišką to paties leidinio parengiamiesiems darbams finansuoti gali teikti tie projektų vykdytojai, kurių ankstesnių metų paraiškoje buvo nurodyti parengiamųjų leidybos darbų etapai ir vienas iš jų užbaigtas bei už jį atsiskaityta.

16. Tik leidybos parengiamųjų darbų projektą įgyvendinęs vykdytojas privalo užbaigti leidybos darbus per ne ilgesnį kaip 3 metai nuo projekto pabaigos laikotarpį.

17. Leidinio parengiamiesiems darbams finansavimą gavęs vykdytojas yra tinkamas pareiškėjas leidinio spaudos darbų finansavimo projektui pateikti, tačiau Savivaldybės finansavimas leidinio parengiamiesiems darbams savaime nesuteikia privalumo spaudos darbų finansavimui gauti.

 18. Paraiškų priėmimas vykdomas ne trumpiau kaip 30 kalendorinių dienų. Pareiškėjas užpildo nustatytos formos paraišką (1 priedas) ir kartu su jos priedais pateikia konkurso skelbime nurodytu būdu į nurodytą vietą.

 19. Paraiškos yra registruojamos jų gavimo dieną, laikantis Rokiškio rajono savivaldybės administracijos darbo valandų. Paraiškų nagrinėjimas pradedamas kitą darbo dieną.

 20. Pareiškėjų konsultavimas ir paraiškos turinio koregavimas galimi iki paraiškų priėmimo paskutinės dienos. Pasibaigus paraiškų priėmimui, siekiant užtikrinti lygias galimybes visiems pareiškėjams, paraiškos turinio pareiškėjai keisti nebegali. Po administracinio patikrinimo, gali būti pridėti tik su paraiška nepateikti būtini dokumentai.

 21. Paraiškų administracinį vertinimą atlieka Skyrius. Pilnai ir tinkamai užpildytas paraiškas Skyrius perduoda turinio vertinimui. Paraiškos neperduodamos turinio vertinimui, jei:

 21.1. jos pateiktos pasibaigus paraiškų teikimo terminui;

 21.2. paraiškos forma užpildyta neįskaitomai, nepilnai, neatitinka Aprašo reikalavimų;

 21.3. paraiškoje gausu valstybinės kalbos, aritmetikos klaidų;

 21.4. kartu su paraiška nepateikti visi privalomi pateikti dokumentai;

 21.5. paaiškėja, kad po paraiškos pateikimo pareiškėjo veikla sustabdyta ar apribota įstatymų nustatytais pagrindais;

 21.6. įrodoma, kad paraiškoje pateikta tikrovės neatitinkanti ar suklastota informacija;

 21.7. paaiškėja, kad pareiškėjas yra pateikęs paraišką to paties leidinio (kai sutampa daugiau kaip puse sumanymo koncepcijos turinio) projektui finansuoti iš kitos Rokiškio rajono savivaldybės biudžeto programos ir yra priimtas palankus sprendimas dėl finansavimo;

 21.8. paaiškėja, kad pareiškėjas nustatyta tvarka neatsiskaitė už ankstesniais metais Savivaldybės biudžeto lėšomis finansuotus renginius, projektus ar kitas veiklas, nepaisant jų pobūdžio arba buvo nustatyta, kad gautos lėšos panaudotos ne pagal tikslinę jų paskirtį ir nuo šių pažeidimų nustatymo dienos yra praėję mažiau kaip 3 metai.

22. Turinio vertinimą atlieka ir rekomendaciją dėl konkurso rezultatų ir skiriamų lėšų patvirtinimo Administracijos direktoriui teikia:

22.1. Skyrius, kai pareiškėjų prašomų lėšų suma neviršija einamųjų metų leidybos konkursui numatytų biudžeto lėšų sumos, tokiu atveju vertinimo anketos nepildomos;

22.2. Rokiškio rajono savivaldybės Kultūros ir turizmo taryba (toliau – Kultūros ir turizmo taryba), kai prašomų lėšų suma viršija einamųjų metų konkursui numatytų biudžeto lėšų sumą.

23. Skyrius ir Kultūros ir turizmo tarybos nariai gali pasitelkti konsultantų, ekspertų pagalbą. Konsultavimo paslaugos įsigyjamos vadovaujantis Lietuvos Respublikos viešųjų pirkimų įstatymu ir kitais susijusiais teisės aktais.

24. Leidybos projektų vertinimo kriterijai nurodyti vertinimo anketoje (2 priedas). Kiekvienas paraišką vertinantis asmuo užpildo atskirą vertinimo anketą. Užpildytos anketos perduodamos Kultūros ir turizmo tarybos posėdžio sekretoriui likus 3 darbo dienoms iki posėdžio. Posėdžio sekretorius parengia vertinimo suvestinę, su kuria supažindina Kultūros ir turizmo tarybos narius.

25. Finansavimą siūloma skirti leidybos projektams, kurių paraiškos įvertintos didžiausiu balų skaičiumi neviršijant konkurso biudžeto.

26. Leidybos projektui finansuoti prašoma suma skiriant finansavimą mažinama proporcingai balų skaičiui: 95–85 balų – 5 proc., 84–70 – 10 proc., 69–60 – 15 proc. Atitinkamai tik leidybos parengiamųjų darbų vertinimui: 90–70 balų – 5 proc., 69–60 – 10 proc., 59–50 – 15 proc. Paraiškos, įvertintos mažiau kaip 50 balų, nefinansuojamos.

27. Savivaldybės tarybai patvirtinus einamųjų metų biudžetą, Administracijos direktorius tvirtina I konkurso rezultatus ir lėšų paskirstymo sąmatą. Su projektų vykdytojais pasirašoma Rokiškio rajono savivaldybės biudžeto lėšų naudojimo sutartis (toliau – Sutartis). Sutartį pasirašo Administracijos direktorius ar jo įgaliotas asmuo.

28. Susidaręs konkurso lėšų likutis pasiūlomas pareiškėjui pagal vertinimo eilę. Jam atsisakius arba jei tokio nėra, perkeliamas prie II konkurso sumos. Jei lėšų likutis susidaro po II konkurso, naudojamas 4.1 papunktyje nurodytoms veikloms finansuoti. Sprendimas įforminamas Administracijos direktoriaus įsakymu.

29. Finansuotų ir nefinansuotų paraiškų pareiškėjai informuojami el. paštu. Vertinimo išvados teikiamos pareiškėjui paprašius raštu.

III SKYRIUS

**ĮGYVENDINIMAS IR ATSISKAITYMAS**

30. Leidybos projekto vykdytojas, užbaigęs visą (leidybos parengiamųjų darbų ir spaudos) projektą, ne mažiau kaip 10 proc. numatyto leidinių tiražo neatlygintinai perduoda Savivaldybei. Likusi leidinių dalis pasirašytinai perduodama pareiškėjui laisvai disponuoti. Kultūros ir turizmo tarybos nariai, atsižvelgdami į Savivaldybės teikiamo finansavimo santykinę dalį, gali nurodyti didesnį dovanojamo leidinių tiražo procentą. Tik parengiamuosius leidybos darbus iš Savivaldybės biudžeto lėšų įgyvendinęs leidybos vykdytojui taip pat taikomas šiame punkte aprašytas leidinių perdavimo reikalavimas. Apie tai pareiškėjas informuojamas pasiūlyme pasirašyti Sutartį.

31. Leidybos vykdytojas, įgyvendinęs projektą, per 10 dienų imtinai Skyriui registruotu paštu ar atvykdamas į Savivaldybę pateikia nustatytos formos Sutarties priedus ir kopijas. Kartu su ataskaita Sutarties kriterijuose nurodytu el. paštu perduodamos ne mažiau kaip 3 kiekvieno leidinio pristatymo renginio nuotraukos. Tik parengiamuosius leidybos darbus įgyvendinęs vykdytojas pateikia atliktus darbus iliustruojančią vaizdinę medžiagą.

32. Nepanaudotas Savivaldybės biudžeto lėšas leidybos vykdytojas privalo grąžinti į Sutartyje nurodytą sąskaitą iki einamųjų metų gruodžio 10 dienos.

33. Lėšų panaudojimo kontrolę atlieka Rokiškio rajono savivaldybės kontrolės ir audito tarnyba.

**IV SKYRIUS**

**BAIGIAMOSIOS NUOSTATOS**

34. Informacija apie finansuotas paraiškas skelbiama Savivaldybės interneto svetainėje.

35. Šis Aprašas gali būti keičiamas, papildomas ar naikinamas Rokiškio rajono savivaldybės tarybos sprendimu.

\_\_\_\_\_\_\_\_\_\_\_\_\_\_\_

 Leidybos finansavimo

 iš Rokiškio rajono savivaldybės

 biudžeto lėšų tvarkos aprašo

 1 priedas

Rokiškio rajono savivaldybės administracijai

**LEIDYBOS PROJEKTO FINANSAVIMO IŠ ROKIŠKIO RAJONO SAVIVALDYBĖS BIUDŽETO LĖŠŲ PARAIŠKA**

\_\_\_\_\_\_\_\_\_\_\_

(data)

|  |  |  |
| --- | --- | --- |
| Paraiškos tipas (pabraukti) | Parengiamieji leidybos darbaiParengiamieji leidybos darbai ir spaudaSpaudos darbai |  |

**I. PAREIŠKĖJO DUOMENYS**

|  |  |
| --- | --- |
| Paraiškos teikėjo pavadinimas. Jei paraišką teikia fizinis asmuo – vardas, pavardė ir projektą administruoti parinkto juridinio asmens pavadinimas |  |
| Adresas ir pašto indeksas (čia ir toliau – juridinio asmens) |  |
| Telefonas |  |
| Faksas |  |
| Elektroninis paštas |  |
| Banko pavadinimas |  |
| Banko kodas |  |
| Sąskaitos Nr. |  |

**II. LEIDINIO APRAŠYMAS**

|  |
| --- |
| **Leidinio atitikties konkurso prioritetams pagrindimas:** |
| *(iki 2500 spaudos ženklų su tarpais);* *(Pateikite argumentų, kuriam (-iems) einamųjų metų konkurso prioritetui (-ams) atitinka leidinio turinys)* |

|  |
| --- |
| **Leidinio aprašymas** |
| 1. Leidybos projekto pavadinimas |  |
| 2. Leidinio autorius (-iai) / sudarytojas  | *(iki 2500 spaudos ženklų su tarpais);* *(Aprašykite patirtį kūrybos, leidybos srityje; rekomenduojama pridėti laisvos formos gyvenimo aprašymą)* |
| 3. Leidinio žanras, forma, aktualumas ir svarba Rokiškio rajonui | *(iki 2500 spaudos ženklų su tarpais)* |
| 4. Kultūrinė (meninė, literatūrinė) leidinio reikšmės pagrindimas | *(iki 2500 spaudos ženklų su tarpais)* |
| 5. Leidinio tiražas (vnt.), planuojamas puslapių skaičius, viršeliai | *(iki 2500 spaudos ženklų su tarpais);*  *(Aprašykite ir kitas svarbias leidinio ypatybes, paaiškinančias leidybos kainą, pvz.: spalvotų iliustracijų gausą)* |
| 6. Savivaldybei neatlygintinai perduodamų spaudinių skaičius |  |
| 7. Spaudinio išleidimo data | *(iki 2500 spaudos ženklų su tarpais);*  *(Aprašykite visus etapus: redagavimą, spausdinimą, sklaidą ir t.t.)* |
| 8. Leidybos parengiamųjų darbų ir / arba spaudos darbų vykdytojas | *(nurodyti etapus. Jei pareiškėjas yra fizinis asmuo, nurodyti, kaip suplanuotas projekto kūrybinių ir administracinių darbų pasidalijimas)* |
| 9. Leidinio viešinimas ir pristatymas visuomenei *(tik parengiamųjų leidybos darbų projektui pildoma informacija apie šio etapo viešinimą, su/be pristatymo)* | *(iki 2500 spaudos ženklų su tarpais);*  *(Aprašykite, kaip ir kokiais būdais projektas bus pristatomas visuomenei)* |
| 10. Leidinio platinimas *(nepildoma tik parengiamųjų leidybos darbų projektui)* | *(iki 2500 spaudos ženklų su tarpais);*  *(Nurodyti, kur bus naudojamas leidybos projekto rezultatas. Pvz.: leidinys dovanojamas bibliotekoms, švietimo įstaigoms, gyventojų bendruomenėms, parduodamas knygynuose ir kt.)* |
| 11. Leidinio platinimo kaina *(nepildoma tik parengiamųjų leidybos darbų projektui)* | *(Pildoma tik mokamam leidiniui. Nurodykite, į kurį sumos intervalą patenka planuojama leidinio kaina: iki 5 eurų; 5-10 eurų; 10-15 eurų; 15-20 eurų; 20 eurų ir daugiau)* |

**III. SĄMATA**

|  |  |
| --- | --- |
| Leidybos projektui reikalinga suma (Eur) |  |
| Iš Rokiškio rajono savivaldybės prašoma suma (Eur)  |  |
| Iš Rokiškio rajono savivaldybės prašoma lėšų dalis nuo visos paraiškoje nurodytiems leidybos darbams atlikti reikalingos sumos (proc.)  |  |
| Eil. Nr. | Išlaidų pavadinimas | Reikalinga lėšų suma (Eur) | Iš Savivaldybės prašoma suma (Eur) |
| 1. |  |  |  |
| 2. |  |  |  |
| .... |  |  |  |
|  | Iš viso: |  |  |

**IV. KITA INFORMACIJA**

**Papildomas finansavimas** (Trumpai aprašyti, iš kur ir kiek bus surinktas/gautas papildomas finansavimas, lėšų gavimą pagrindžiantys raštai pridedami prie paraiškos)

|  |  |
| --- | --- |
| Lėšų šaltinis | Lėšų suma (Eur) |
|  |  |

**Kartu su paraiška būtini pateikti dokumentai:**

1. Pareiškėjo gyvenimo aprašymas (kai pareiškėjas yra fizinis asmuo), kuriame aprašytos sąsajos su Rokiškio kraštu.

2. Juridinio asmens registravimo pažymėjimo ir (arba) įstatų (nuostatų) kopijas, patvirtintas organizacijos vadovo parašu ir antspaudu (*taikoma, jei paraišką teikia juridinis asmuo, išskyrus Rokiškio rajono savivaldybės biudžetines įstaigas*).

3. Išsami leidinio anotacija (iki 2 psl.).

4. Viena kompetentingų ekspertų (rašytojų, menotyrininkų, muzikų, istorikų ir pan.) rekomendacija ar recenzija apie planuojamą leisti leidinį. Tik parengiamųjų leidybo darbų paraiškoms – raštas, pagrindžiantis rengiamo leidinio aktualumą ir svarbą Rokiškio rajonui.

5. Papildomą finansavimą pagrindžiantys dokumentai arba komunikacijos el. paštu kopija.

6. (tik parengiamųjų leidybos darbų paraiškoms) Parengiamųjų leidybos darbų etapai (jei yra) kalendorinis grafikas, darbų vykdytojai, preliminari leidinio spausdinimo data (galima pateikti optimistinį ir pesimistinį termino planavimą);

7. (tik parengiamųjų darbų ir leidybos paraiškoms) Dalis leidinio ar vizualinio maketo (iki 5 psl.) (atsižvelgiant į tai, kokį leidinį planuojama išleisti).

Tvirtinu, kad paraiškoje pateikta informacija yra tiksli ir teisinga. Gavęs finansavimą, įsipareigoju projekto reklaminėje medžiagoje nurodyti, kad leidinio leidybą remia Rokiškio rajono savivaldybė.

|  |  |  |
| --- | --- | --- |
| Pareiškėjas | (parašas) |  (Vardas, pavardė) |

 A.V.

  Leidybos finansavimo

 iš Rokiškio rajono savivaldybės

 biudžeto lėšų tvarkos aprašo

 2 priedas

**LEIDYBOS FINANSAVIMO IŠ ROKIŠKIO RAJONO SAVIVALDYBĖS BIUDŽETO PARAIŠKOS VERTINIMO ANKETA**

|  |  |
| --- | --- |
| Pareiškėjas |  |
| Leidybos projekto pavadinimas |  |

Aš, žemiau pasirašęs Rokiškio rajono savivaldybės Kultūros ir turizmo tarybos narys, patvirtinu, kad:

|  |  |
| --- | --- |
| 🞎 | Šio projekto finansavimo / nefinansavimo atveju neturėsiu tiesioginės ar netiesioginės, materialios ar asmeninės naudos. |
| 🞎 | Šio projekto finansavimo negaliu vertinti dėl tiesioginio ar netiesioginio interesų konflikto. |

Atitikties prioritetams vertinimas:

|  |  |
| --- | --- |
| 1. PRIORITETAI | Įvertinimas (žymėti varnele) |
| Visiškai atitinka | Iš dalies atitinka | Neatitinka |
| 1.1. |  |  |  |
| 1.2. |  |  |  |

Vertinimas pagal kriterijus:

| 2. Kriterijai | Galimas įvertinimas (balais) | Įvertinimas(balais)  | Vertinimą pagrindžiantis komentaras |
| --- | --- | --- | --- |
| 2.1. Leidinio kultūrinė (meninė, literatūrinė) vertė bus aukšta, leidinio aktualumas ir svarba Rokiškio rajonui yra didelis.  | 0; 8; 15; 30*30 balų skiriama, kai leidinys visiškai arba didžiąją dalimi atitinka kriterijaus požymius; 15 – vidutiniškai; 8 – menkai; 0 – leidinys neturi vertės požymių* |  |  |
| 2.2. Leidinio turinio kūrybinis sprendimas įdomus, inovatyvus. Toks turinys spausdinamas pirmą kartą. Leidinys sudomins skaitytojus. | 0; 3; 5; 10*10 balų skiriama, kai projektas visiškai arba didžiąją dalimi atitinka kriterijaus požymius; 5 – vidutiniškai; 3 – menkai; 0 – iš aprašymo nepavyksta nustatyti požymių* |  |  |
| 2.3. Leidinys yra prieš tai įgyvendinto leidybos projekto tęsinys, svarbus skaitytojo literatūriniams ir / arba informaciniams lūkesčiams tenkinti. | 0; 3; 5; 10*10 balų skiriama, kai projektas visiškai arba didžiąją dalimi atitinka kriterijaus požymius; 5 – vidutiniškai; 3 – menkai; 0 – iš aprašymo nepavyksta nustatyti požymių* |  |  |
| 2.4. Autoriaus (-ių) kūrybinė kompetencija aukšta, jų patirtis viešai įrodoma. Pasirinktų leidinio rengėjų (redaktorių, maketuotojų ir kt.) kompetencija aukšta, patirtis viešai įrodoma. | 0; 5; 10; 20*20 balų skiriama, kai projektas visiškai arba didžiąją dalimi atitinka kriterijaus požymius; 10 – vidutiniškai; 5 – menkai; 0 – iš aprašymo nepavyksta nustatyti požymių* |  |  |
| 2.5. Leidybos projekto sąmata realistiška, aiškūs pirkimo vienetai ir kiekiai. Kainos atitikimas rinkos tendencijoms pagrįstas. | 0; 3; 5; 10*10 balų skiriama, kai sąmata atitinka kriterijaus požymius; 5 – vidutiniškai; 3 – menkai; 0 – iš aprašymo nepavyksta nustatyti požymių* |  |  |
| 2.6. Turimi kiti leidinio leidybos finansavimo šaltiniai, dėl kurių sumažėja iš Savivaldybės prašoma maksimali 70 proc. finansavimo dalis.  | 0; 3; 5; 10*10 balų skiriama, kai papildomi finansavimo šaltiniai sumažina Savivaldybės prisidėjimą iki 50-59 proc.; 5 – iki 60-64 proc.; 3 – iki 65-69 proc.; 0 – prašomas didžiausias galimas finansavimas* |  |  |
| 2.7. Leidybos projekte suplanuota, kaip ir kokiais kanalais jis bus viešinamas, pasirinkti būdai veiksmingi, užtikrinama įvairovė. | 0; 1; 3; 5*5 balai skiriami, kai projektas visiškai arba didžiąją dalimi atitinka kriterijaus požymius; 3 – vidutiniškai; 1 – menkai; 0 – iš aprašymo nepavyksta nustatyti požymių* |  |  |
| 2.8. Leidinio platinimo kaina. 5 balai suteikiami nemokamai platinamiems leidiniams.  | 0; 1; 3; 5*5 balai skiriami, kai projektas visiškai arba didžiąją dalimi atitinka kriterijaus požymius; 3 – vidutiniškai; 1 – menkai; 0 – iš aprašymo nepavyksta nustatyti požymių*(0–5) Mokamam leidiniui suteikiami 4 balai, kai kaina iki 5 eurų, 3 balai – iki 10 eurų, 2 balai – iki 15 eurų, 1 balas – iki 20 eurų. |  |  |
| Bendra balų suma | (0–100) |  |  |

Data:

Vertino: (parašas) (vardas ir pavardė)